Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: a szolgálati titokról szóló 1995. évi LXV. törvény előírásainak alapvetően megfeleltek. Az adatvédelmi biztos emellett
Paragraph Index: 1339

a szolgálati titokról szóló 1995. évi LXV. törvény előírásainak alapvetően megfeleltek. Az adatvédelmi biztos emellett azonban több alkalommal észrevételezte, hogy a titokköri jegyzék fölöslegesen, de főleg pontatlanul idézi az államtitok és a szolgálati titok fogalmát. Arra is volt példa, hogy a beküldő szerv a tevékenységével, feladatkörével összefüggő olyan adatokat is szolgálati titokká kívánt nyilvánítani, melyeknél ennek feltételei nem álltak fenn. A titokköri jegyzéket beküldő szervek valamennyi esetben figyelembe vették az adatvédelmi biztos észrevételeit. C) MEGYEI VIZSGÁLATOK A korábbi évek jól bevált gyakorlatát folytatva az adatvédelmi biztos 1999-ben is több megyében helyszíni vizsgálat keretében ellenőrizte a személyes adatok védelmének és a közérdekű adatok nyilvánosságának érvényesülését, az adatvédelmi törvény és más adatkezelésre vonatkozó jogszabály megtartását. Az áprilisban Borsod-Abaúj-Zemplén megyében, a június végén július elején Pest megyében és az októberben Baranya megyében folytatott vizsgálat 38 adatkezelő szervet érintett. A korábbi helyszíni vizsgálatok során már megismert adatkezelők (például rendőrség, önkormányzat, közigazgatási hivatal, kórház, fogyasztó-, illetve környezetvédelmi felügyelőség) ellenőrzése mellett olyan adatkezelőket vizsgáltunk, amelyek tevékenységét jogi vagy szervezeti intézkedések érintették (például határőrség), vagy amelyek működését közvetlenül vagy közvetve érintő beadvány érkezett az Adatvédelmi Biztos Irodájához (például parkolási társaság), továbbá, amelyek adatkezelését ez idáig nem vagy alig ismertük (például büntetés-végrehajtási intézet, gyógyszertár, MÁV). A helyszíni vizsgálatokkal párhuzamosan az adatvédelmi biztos előadásokat, konzultációkat tartott a helyi államigazgatási szervek vezetőinek, egyetemistáknak, találkozott bírákkal, ügyészekkel, és a vizsgálatok zárásaként tapasztalatairól tájékoztatta az érintett szervezetek vezetőit, valamint a sajtó képviselőit. Borsod-Abaúj-Zemplén (BAZ) megye A Miskolc Városi Rendőrkapitányság adatkezelésének vizsgálata során megállapítottuk, hogy törekednek a személyes adatok jogszerű kezelésére. A feltárt adatvédelmi visszásságok többségének (például az országos nyilvántartások eléréséhez a személyi azonosító bejelentkezési kódként való használata, vagy a személyes adatok „lefoglalásá”-nak gyakorlata) az elmaradt vagy pontatlan központi intézkedés az oka. A vizsgálat néhány tapasztalata: A kapitányságon működő számítógépes hálózatban — amelyen keresztül a helyi és az országos nyilvántartások érhetők el — többszintű, beosztáshoz kötött, differenciált védelmi rendszer működik; a helyi hálózatba saját jelszóval lehet belépni, és különkülön védelemmel rendelkeznek a különböző nyilvántartások és programok. A központi rendszerekhez (például a lakcím-, gépjármű-nyilvántartásokhoz) továbbra is a személyi azonosítójukkal tudnak belépni az arra jogosultak. A bűnügyi munkához kapcsolódó iratmozgás áttekinthető, mind manuálisan [a titkos ügyiratkezelés (TÜK) irodán keresztül], mind a számítógépes rendszerben követhető; az iratok fő azonosítója a bűnügyi szám. A bűnügyi munkát végző szervezeti egységek közötti felelősségi 2000/88/II. szám viszonyok rendezettek, ezért az irat-, illetve adatforgalom áttekinthető (a számítógépes rendszert is ehhez igazították: a bűnügyi rendszer alrendszereként külön működik a vizsgálati rendszer). Külső szervektől (például bankoktól, adóhatóságtól, gazdasági társaságoktól) személyes adatokhoz írásos megkeresés vagy lefoglalás útján jutnak az ügyben eljáró szervezeti egységek. A távközlési adatokhoz való hozzájutás — törvényekben általánosságban megfogalmazott — eljárási és formai követelményeit a Matáv Rt. és az Országos Rendőr-főkapitányság (ORFK) közötti együttműködési megállapodás részletezi: előírja, hogy a nyomozás, illetve a büntetőeljárás különböző szakaszaiban kitől, milyen adatokat és milyen formában lehet igényelni. E megállapodás iránymutatásul szolgál a mobiltelefon-szolgáltatóktól történő adatkérések eseteire is. A vizsgálat feltárta, hogy az országos számítógépes nyilvántartásba véletlenszerűen (az azonosító és a jelszó megadása nélkül) is be lehet jutni. (173/H/1999) A Miskolci Városgazda Kft.-nél folytatott vizsgálat a gazdasági társaság adatkezelésének általános áttekintését és — figyelemmel az adatvédelmi biztoshoz érkezett beadványra — kiemelten a gépjármű-tulajdonosok adatai kezelésének ellenőrzését szolgálta. A vizsgálat feltárta, hogy a kft. a miskolci önkormányzat rendelete alapján végzi a fizető parkolási rendszer üzemeltetését, a rendeletben meghatározott díjak és pótdíjak beszedését. A 100%-os önkormányzati tulajdonban lévő Városgazda Kft. a parkolási szabályokat megsértő gépjárművekről a fizetési felszólítás száma és a jármű rendszáma alapján nyilvántartást vezet, továbbá tárolja a helyszínen készített videofelvételeket. A helyszínen hagyott — fizetési felszólításhoz mellékelt — csekk megfizetése esetén a posta a befizetés tényéről ad tájékoztatást, így még a befizető neve sem kerül a kft.-hez. Nem fizetés esetén a kft. munkatársai a

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes